कांग्रेस ने गुजरात विधानसभा चुनाव के लिए सोमवार रात नौ उम्मीदवारों की दूसरी सूची जारी की। पार्टी ने रविवार को घोषित सूची में चार उम्मीदवार बदल दिये हैं। अब जूनागढ़ सीट पर अमित ठुम्मर की जगह भीखाभाई जोशी, भरुच में किरण ठाकोर के बदले जैश पटेल, कामरेज में नीलेश कुंबानी की जगह अशोकर जीरावाला और वराछा रोड सीट पर प्रभुल्ल भाई सी तोगड़िया के स्थान पर धीरूभाई गजेरा उम्मीदवार होंगे। नौ अन्य उम्मीदवार हैं: अबदास सीट से प्रद्युम्न सिंह जडेजा, भुज से आदम बी चाकी, रापार से संतोक अरेथिया, राजकोट से मिथुल डोंगा, राजकोट दक्षिण से दिनेश चोवातिया, जामनगर उत्तरी से जीवन कुंभरवादिया , जामनगर दक्षिणी से अशोक लाल, खांभालिया से विक्रम मदाम और द्वारका से मेरामन गारिया। गुजरात विधानसभा की 182 सीटों के लिए दो चरणों में नौ दिसंबर और 14 दिसंबर को वोट डाले जायेंगे। मतों की गणना 18 दिसंबर को होगी। कांग्रेस ने रविवार ही पहले चरण के वास्ते 77 उम्मीदवारों की अपनी पहली सूची जारी की थी।